hľadá SuperStar mala na výber viacero talentovaných súťažiacich, zhodli sa na týchto dvoch dievčatách.
Obe sa prvýkrát predstavili v treťom semifinále, no do finále sa nedostali, pretože ich predbehli východniari Jakub Petraník a Martin Krausz. Študentka Prešovskej univerzity Petra vtedy stavila na chlapčenskú kapelu Maroon 5 a pieseň This love a redaktorka Saša si vybrala Christinu Aguilleru a song Beautiful. Potom im porota dala Druhú šancu, no ani tam to nádejným speváčkam nevyšlo. Petra si aj vtedy vybrala mužského interpreta Phila Collinsa a skladbu Against all odds, Alexandra zvolila Black Velvet od Alannah Myles. Porotcovia zakaždým ospevovali ich jedinečné hlasy. "Máš úžasnú farbu a ja som z nej hotový," rozplýval sa nad Petrou Paľo Habera. "Máš krásny šelest v hlase," chválila Sašu Jana Hubinská.
Napokon obom dievčatám dali prednosť pred ostatnými súťažiacimi. Nevybrali si ani spomedzi úspešných minuloročných súťažiacich ako Jana Čonková či Marián Fatrsík. Ako však porotcovia hlasovali a ktorý dal komu hlas, STV nebude zatiaľ zverejňovať.
Najdôležitejšie správy z východu Slovenska čítajte na Korzar.sme.sk.